**Izziņa par atzinumos sniegtajiem iebildumiem par Ministru kabineta noteikumu projektu “Grozījumi Ministru kabineta 2015.gada 22.septembra noteikumos Nr.537 “Noteikumi par nodokļu maksātāju un nodokļu maksātāju struktūrvienību reģistrāciju Valsts ieņēmumu dienestā”” (VSS -497)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  |  |  |  |  |  |
|  |  |  |  |  |  |

Informācija par starpministriju (starpinstitūciju) sanāksmi vai elektronisko saskaņošanu:

Saskaņošanas dalībnieki Tieslietu ministrija, Vides aizsardzības un reģionālās attīstības ministrija, Valsts kanceleja.

Saskaņošanas dalībnieki izskatīja šādu ministriju(citu institūciju)

iebildumus:

Ministrijas (citas institūcijas), kuras nav ieradušās uz

sanāksmi vai kuras nav atbildējušas uz uzaicinājumu

piedalīties elektroniskajā saskaņošanā

Saskaņošanas dalībnieki izskatīja precizēto Ministru kabineta noteikumu projektu.

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums par projekta konkrēto punktu (pantu) | Ministrijas (citas institūcijas) viedoklis par izteikto iebildumu (attiecīgi norādot, vai iebildums ir ņemts vērā, noraidīts vai panākta vienošanās starpinstitūciju sanāksmē) | Projekta attiecīgā punkta (panta) galīgā redakcija vai atsauce uz starpinstitūciju sanāksmes protokola punktu, kurā ir formulēta attiecīgā punkta (panta) redakcija vai atšķirīgie viedokļi par konkrēto punktu (pantu) |
| 1. | Ministru kabineta noteikumu projekta “Grozījumi Ministru kabineta 2015.gada 22.septembra noteikumos Nr.537 “Noteikumi par nodokļu maksātāju un nodokļu maksātāju struktūrvienību reģistrāciju Valsts ieņēmumu dienestā”” (turpmāk – noteikumu projekts) 4. un 5.punkts:  “4. Papildināt 17.3.apakšpunktu ar otro teikumu šādā redakcijā:  “Informāciju un dokumentus saistībā ar patiesā labuma guvēja reģistrāciju sniedz Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 18.2 panta pirmajā daļā noteiktajā apjomā un termiņā.”  5. Papildināt 19.punktu ar otro teikumu redakcijā:  “Ja mainās šo noteikumu 17.3.apakšpunktā norādītā informācija par patiesajiem labuma guvējiem, persona, ievērojot Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 18.2 pantā noteikto, par to informē nekavējoties, bet ne vēlāk kā 14 dienu laikā Valsts ieņēmumu dienestu, iesniedzot atbilstošu iesniegumu (5.pielikums).”” | **Tieslietu ministrija**  Projekta 4. un 5.punktā paredzētos Ministru kabineta 2015.gada 22.septembra noteikumu Nr.537 “Noteikumi par nodokļu maksātāju un nodokļu maksātāju struktūrvienību reģistrāciju Valsts ieņēmumu dienestā”” (turpmāk – noteikumi) 17.3.apakšpunkta un 19.punkta papildinājumus nepieciešams izvērtēt un precizēt. Vēršam uzmanību, ka Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma (turpmāk – NILLTPFNL) 18.2 panta pirmajā daļā paredzētā informācijas iesniegšanas kārtības izpilde ir jauns un atšķirīgs no šobrīd noteikumu normās paredzētā uzvedības noteikums, tādējādi arī normas uztveramībai noteikumos par to ir jāveido atsevišķas normas – punkti vai apakšpunkti. Tieslietu ministrijas ieskatā šīs normas var apvienot un izteikt kā vienu prim punktu. | **Iebildums ņemts vērā.** | Precizēts noteikumu projekta 4.punkts un izteikts šādā redakcijā:  “4. Papildināt noteikumus ar 17.2 punktu šādā redakcijā:  “17.2 Šo noteikumu 4.2.5.apakšpunktā minētais subjekts, reģistrējoties Valsts ieņēmumu dienestā, vienlaikus ar reģistrācijas pieteikumu iesniedz Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 18.1 panta ceturtajā daļā noteikto informāciju un dokumentus par patiesajiem labuma guvējiem, aizpildot Nodokļu maksātāja (cita subjekta) reģistrācijas lapu (2.pielikums). Valsts ieņēmumu dienestā reģistrētais šo noteikumu 4.2.5.apakšpunktā minētais subjekts Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 18.1panta ceturtajā daļā noteikto informāciju un dokumentus par patiesajiem labuma guvējiem iesniedz Valsts ieņēmumu dienestam Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 18.2 panta pirmajā daļā noteiktajā termiņā, aizpildot Nodokļu maksātāja (cita subjekta) ziņojumu par izmaiņām reģistrācijas lapā (5.pielikums). Gadījumā, ja mainās Valsts ieņēmumu dienestam sniegtā informācija par patiesajiem labuma guvējiem, šo noteikumu 4.2.5.apakšpunktā minētais subjekts aktuālo informāciju sniedz Valsts ieņēmumu dienestam Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 18.2 panta pirmajā daļā noteiktajā termiņā, aizpildot Nodokļu maksātāja (cita subjekta) ziņojumu par izmaiņām reģistrācijas lapā (5.pielikums).”  Svītrots noteikumu projekta 5.punkts (attiecībā uz noteikumu 19.punkta papildināšanu ar otro teikumu). |
| 2. | Noteikumu projekta 8. punkts:  “8. Papildināt noteikumus ar 27.11.apakšpunktu šādā redakcijā:  “27.11. informāciju par šo noteikumu 4.2.5.apakšpunktā minēto subjektu patiesajiem labuma guvējiem Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 18.2 panta pirmajā daļā noteiktajā apjomā.”” | **Tieslietu ministrija**  Projekta 8.punktā paredzēto noteikumu 27.11.apakšpunktu par iesniedzamo informāciju par patiesajiem labuma guvējiem nepieciešams precizēt, jo šo informācijas apjomu paredz NILLTPFNL 18.1panta ceturtā daļa. Savukārt NILLTPFNL 18.2panta pirmā daļa paredz informācijas iesniegšanas kārtību (procedūru). | **Iebildums ņemts vērā.** | Precizēts noteikumu projekta 9.punkts un izteikts šādā redakcijā:  “9. Papildināt noteikumus ar 27.11.apakšpunktu šādā redakcijā:  “27.11. informāciju par šo noteikumu 4.2.5.apakšpunktā minēto subjektu patiesajiem labuma guvējiem Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 18.1 panta ceturtajā daļā noteiktajā apjomā.”” |
| 3. | Noteikumu projekta 9.punkts:  “9. Papildināt noteikumus ar 28.3.apakšpunktu šādā redakcijā:  “28.3. šo noteikumu 4.2.5.apakšpunktā minētais subjekts, kas reģistrēts līdz 2020.gada 1.jūlijam, nav iesniedzis informāciju Valsts ieņēmumu dienestam par to patiesajiem labuma guvējiem Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma pārejas noteikumu 48.punkta noteiktajā termiņā.”” | **Tieslietu ministrija**  Projekta 9.punktā paredzēto noteikumu 28.3.apakšpunktu par noteikumu 4.2.5.apakšpunktā minēto subjektu izslēgšanu no reģistra nepieciešams svītrot, jo to nosaka NILLTPFNL pārejas noteikumu 48.punkts un minētais regulējums jāpiemēro tieši. Ministru kabineta noteikumos nav pieļaujama likumā noteiktā regulējuma dublēšana. Vienlaikus norādām, ka izslēgšana no reģistra pēc valsts pārvaldes iniciatīvas ir interpretējama kā privātpersonai nelabvēlīgs administratīvais akts, kas ir pieļaujams saskaņā ar Administratīvā procesa likuma 11. pantā noteikto likuma atrunas principu, bet šāds likuma pilnvarojums noteikumu izdošanai nav paredzēts. | **Iebildums ņemts vērā.** | Svītrots noteikumu projekta 9.punkts (attiecībā uz noteikumu papildināšanu ar 28.3.apakšpunktu). |
| 4. | Noteikumu projekta 10.punkts:  “10. Papildināt noslēguma jautājumus ar 35.punktu šādā redakcijā:  “35. Šo noteikumu 4.2.5.apakšpunktā minētais subjekts, kas reģistrēts Valsts ieņēmumu dienestā līdz 2020.gada 1.jūlijam, informāciju Valsts ieņēmumu dienestam par to patiesajiem labuma guvējiem iesniedz, aizpildot atbilstošu iesniegumu (5.pielikums).”” | **Tieslietu ministrija**  Projekta 10.punktā piedāvāto noteikumu 35.punktu par noteikumu 5.pielikumā paredzētā iesnieguma iesniegšanu nepieciešams svītrot, jo tā ir patstāvīgi, jebkurā gadījumā izpildāma prasība, nevis noteikumu noslēguma jautājumos iekļaujams pārejas regulējums. Tādējādi regulējums par informācijas iesniegšanas veidu jānosaka pamata regulējumā, proti, šobrīd projekta 5.punktā paredzētais grozījums noteikumu 19.punktā ir jāizsaka ar tādu vispārinājuma pakāpi, lai būtu piemērojams jebkurā informācijas iesniegšanas gadījumā, ne tikai pārejas posmā. | **Iebildums ņemts vērā.** | Svītrots noteikumu projekta 10. punkts (attiecībā uz noteikumu noslēguma jautājumu papildināšanu ar 35.punktu).  Precizēts noteikumu projekta 4.punkts un izteikts šādā redakcijā:  “4. Papildināt noteikumus ar 17.2 punktu šādā redakcijā:  “17.2 Šo noteikumu 4.2.5.apakšpunktā minētais subjekts, reģistrējoties Valsts ieņēmumu dienestā, vienlaikus ar reģistrācijas pieteikumu iesniedz Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 18.1 panta ceturtajā daļā noteikto informāciju un dokumentus par patiesajiem labuma guvējiem, aizpildot Nodokļu maksātāja (cita subjekta) reģistrācijas lapu (2.pielikums). Valsts ieņēmumu dienestā reģistrētais šo noteikumu 4.2.5.apakšpunktā minētais subjekts Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 18.1panta ceturtajā daļā noteikto informāciju un dokumentus par patiesajiem labuma guvējiem iesniedz Valsts ieņēmumu dienestam Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 18.2 panta pirmajā daļā noteiktajā termiņā, aizpildot Nodokļu maksātāja (cita subjekta) ziņojumu par izmaiņām reģistrācijas lapā (5.pielikums). Gadījumā, ja mainās Valsts ieņēmumu dienestam sniegtā informācija par patiesajiem labuma guvējiem, šo noteikumu 4.2.5.apakšpunktā minētais subjekts aktuālo informāciju sniedz Valsts ieņēmumu dienestam Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 18.2 panta pirmajā daļā noteiktajā termiņā, aizpildot Nodokļu maksātāja (cita subjekta) ziņojumu par izmaiņām reģistrācijas lapā (5.pielikums).”  Svītrots noteikumu projekta 5.punkts (attiecībā uz noteikumu 19.punkta papildināšanu ar otro teikumu). |
| 5. | Zem noteikumu projekta esošā norāde:  “Noteikumi stājas spēkā 2020.gada 1.jūlijā.” | **Tieslietu ministrija**  Zem projekta esošo norādi par projektā paredzēto noteikumu spēkā stāšanos nepieciešams precizēt vai svītrot, jo šobrīd nav iespējama paredzētā regulējuma spēkā stāšanās 2020.gada 1.jūlijā, jo minētais termiņš ir pagājis. Vēršam uzmanību, ka Ministru kabineta noteikumiem nevar būt atpakaļejošs spēks. Tādējādi Ministru kabineta noteikumi varēs stāties spēkā pēc to pieņemšanas Ministru kabinetā. | **Iebildums ņemts vērā.** | Svītrota zem noteikumu projekta esošā norāde par projektā paredzētā regulējuma spēkā stāšanās laiku. |
| 6. |  | **Vides aizsardzības un reģionālās attīstības ministrija (06.07.2020. Nr.1-22/6077)**  Pēc noteikumu projekta spēkā stāšanās lūdzam pakalpojuma turētājam nodrošināt pakalpojuma apraksta aktualizāciju valsts pārvaldes pakalpojumu portālā Latvija.lv saskaņā ar Ministru kabineta 2017.gada 4.jūlija noteikumu Nr.399 “Valsts pārvaldes pakalpojumu uzskaites, kvalitātes kontroles un sniegšanas kārtība” 4.3.apakšpunktu. | **Iebildums ņemts vērā.** | Pēc noteikumu projekta spēkā stāšanās tiks nodrošināta pakalpojuma apraksta aktualizācija valsts pārvaldes pakalpojumu portālā Latvija.lv. |
| 7. | Noteikumu projekta sākotnējās ietekmes novērtējuma ziņojums (anotācija) (turpmāk – anotācija) | **Vides aizsardzības un reģionālās attīstības ministrija (06.07.2020. Nr.1-22/6077)**  Saskaņā ar Ministru kabineta 2009.gada 15.decembra instrukciju Nr.19 “Tiesību akta projekta sākotnējās ietekmes izvērtēšanas kārtība” (turpmāk – MK instrukcija Nr.19) 14.4.apakšpunktu anotācijas I sadaļas 2.punktā jānorāda paredzēto pakalpojumu nosaukumi, ja projekts paredz ieviest jaunus pakalpojumus vai arī pilnveidot esošos, kā arī to, vai pakalpojums tiks sniegts elektroniski (ja pakalpojums nav pieejams elektroniski, vai ir plānots veidot elektronisku kanālu).  Noteikumu projektā ir paredzēts pienākums ārvalsts subjektiem, VID reģistrējot nerezidenta (ārvalsts komersanta) pastāvīgo pārstāvniecību Latvijā, sniegt VID informāciju par patiesajiem labuma guvējiem. Šāda informācija tiks sniegta, aizpildot pieteikumu nerezidenta (ārvalsts komersanta) pastāvīgās pārstāvniecības Latvijā reģistrācijai (noteikumu Nr.537 2.pielikums “Nodokļu maksātāja (cita subjekta) reģistrācijas lapa”), proti, reģistrācijas kārtība nav mainīta, bet ir precizēts iesniedzamās informācijas apjoms.  Ņemot vērā minēto, lūdzam atbilstoši MK instrukcijas Nr.19 14.4.apakšpunktā noteiktajam anotācijas I sadaļas 2.punktā norādīt pilnveidotā pakalpojuma sniegšanas kanālus. Saskaņā ar Ministru kabineta 2017.gada 4.jūlija noteikumu Nr.399 “Valsts pārvaldes pakalpojumu uzskaites, kvalitātes kontroles un sniegšanas kārtība” 17.punktu pakalpojumu pieprasīšanas un saņemšanas kanāli iedalāmi klātienes un neklātienes kanālos. | **Iebildums ņemts vērā.** | Papildināts anotācijas I sadaļas 2.punkts ar 21.rindkopu (5.lpp.) šādā redakcijā:  “Saskaņā ar Ministru kabineta 2017.gada 4.jūlija noteikumu Nr.399 “Valsts pārvaldes pakalpojumu uzskaites, kvalitātes kontroles un sniegšanas kārtība” 17.punktu VID informācijas par patiesajiem labuma guvējiem sniegšana tiks nodrošināta klātienē un neklātienē. Gadījumā, ja minēto pakalpojumu sniegs neklātienē, tad izmantos elektronisko kanālu.” |
| 8. | Anotācija | **Valsts kanceleja**  Aicinām precizēt anotācijas II sadaļas 3. punktu atbilstoši Ministru kabineta 2009.gada 15.decembra instrukcijas Nr.19 "Tiesību akta projekta sākotnējās ietekmes izvērtēšanas kārtība" 24. un 25.punktam, papildinot to ar projektā paredzētā administratīvo izmaksu palielinājuma veikto monetāro novērtējumu mērķa grupai (46 komersantiem).  Ņemot vērā, ka projekts paredz papildināt jau spēkā esošos pieteikumus reģistrācijai VID (noteikumu Nr.537 2.pielikumu “Nodokļu maksātāja (cita subjekta) reģistrācijas lapa” un 5.pielikumu “Nodokļu maksātāja (cita subjekta) ziņojums par izmaiņām reģistrācijas lapā”) ar jaunu punktu, kas paredz sniegt papildu informāciju - ziņas vai izmaiņas ziņās par patiesajiem labuma guvējiem, palielināsies sniedzamās informācijas apjoms, kas ir administratīvā sloga pieaugums komersantiem, tāpēc šis palielinājums ir jānovērtē monetāri.  Vēršam Jūsu uzmanību, ka gadījumā, ja veiktais monetārais novērtējums uzrādīs administratīvo izmaksu palielinājumu, kas būs lielāks par 2000 eur mērķa grupai/gadā, uz projektu atteiksies nepieciešamība ievērot Nulles birokrātijas pieeju.  Atgādinām, ka ar 2019.gada 1.novembri valsts pārvaldes iestādes sāka piemērot Nulles birokrātijas pieeju uzņēmējus ietekmējošo tiesību aktu izstrādē. Mērķis - apturēt administratīvā sloga pieaugumu uzņēmējiem. Tas nozīmē, ka iesniedzot Ministru kabinetā tiesību akta projektu, kas palielina administratīvo slogu vai rada jaunas atbilstības izmaksas uzņēmējiem, vienlaikus ir jāiesniedz tiesību akta projekts, kas tai pašai mērķa grupai samazina administratīvo slogu vai atceļ atbilstības prasības līdzvērtīgā apmērā, jāsaskaņo šis tiesību akta projekts ar uzņēmēju mērķa grupu, kā arī jāsaņem saskaņojums no Ekonomikas ministrijas.  Skatieties 2019.gada 20.augusta MK lēmumu 35 §18 šeit: <http://tap.mk.gov.lv/lv/mk/tap/?pid=40476165&mode=mk&date=2019-08-20>. | **Iebildums ņemts vērā.** | Precizēta anotācijas II sadaļas 2.punkta otrā rindkopa šādā redakcijā:  “Ievērojot noteikto, nebūtiski palielināsies sniedzamās informācijas apjoms - nodokļu maksātājiem būs jānorāda papildus ziņas nodokļu maksātāja reģistrācijas lapā, norādot informāciju par patieso labuma guvēju. Noteikumu projekts neparedz pienākumu attiecīgajiem nodokļu maksātājiem veikt kādas darbības, papildus tām darbībām, ko tie jau šobrīd veic, iesniedzot nodokļu maksātāja reģistrācijas lapu vai ziņojumu par izmaiņām tajā, bet attiecas tikai uz pienākumu norādīt papildu informāciju.”  Precizēts anotācijas II sadaļas 3.punkts šādā redakcijā:  “Ņemot vērā, ka nav nepieciešams veikt papildu darbības, piemēram, meklējumus publiskajos reģistros u.tml., lai noskaidrotu patiesā labuma guvēju un ar to saistītu informāciju, šādās informācijas apkopošana un norādīšana reģistrācijas lapās vidēji aizņems 20 minūtes. Informāciju par sevi sniegs ārvalstu subjekts, kas ir reģistrēts VID vai kam ir jāreģistrējas VID. Informācija ir iesniedzama vienreiz, reģistrējoties, kā arī gadījumos, kad patiesais labuma guvējs mainās. Tāpat pienākums sniegt informāciju par patiesajiem labuma guvējiem būs visiem (227) šobrīd reģistrētajiem nerezidentiem - pastāvīgajām pārstāvniecībām Latvijā.  Aprēķinos tiek izmantota vidējā darba stunda 2020.gada I ceturksnī – 6.93 *euro* stundā (Centrālās statistikas pārvaldes dati). Kopējais šobrīd reģistrēto pārstāvniecību skaits Latvijā ir 227.  Administratīvo izmaksu monetārais novērtējums šobrīd reģistrētajām pārstāvniecībām, sniedzot informāciju par patiesajiem labuma guvējiem:  6.93 x 0.3 x 227 = 471,93 *euro*.  Ikgadējais administratīvo izmaksu monetārais novērtējums no jauna reģistrētajām pārstāvniecībām un pārstāvniecībām, kurām patiesā labuma guvējs mainās (pieņemot, ka šādu gadījumu skaits ir aptuveni 15 gadā):  6.93 x 0.3 x 15 = 31.19 *euro.* |
| 9. | Anotācija | **Vides aizsardzības un reģionālās attīstības ministrija (29.09.2020. Nr.1-22/8643)**  VARAM, iepazīstoties ar precizēto noteikumu projektu, anotāciju un izziņu par atzinumos sniegtajiem iebildumiem, secina, ka anotācijas I sadaļas 2. punkts nav papildināts ar pilnveidotā pakalpojuma nosaukumu. Ņemot vērā minēto, atkārtoti lūdzam anotācijas I sadaļas 2. punktu papildināt ar pilnveidotā pakalpojuma nosaukumu.  VARAM norāda, ka saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 14.4.apakšpunktu nepieciešams papildināt sākotnējā ietekmes novērtējuma ziņojuma I sadaļas 2. punktu, norādot pilnveidotā pakalpojuma nosaukumu un tā sniegšanas kanālus. | **Iebildums ņemts vērā.** | Papildināts anotācijas I sadaļas 2.punkts ar 20.rindkopu (5.lpp.) šādā redakcijā:  “VID informācijas par patiesajiem labuma guvējiem sniegšana tiks nodrošināta, izmantojot VID sniedzamo pakalpojumu “Nerezidentu (ārvalsts komersantu) pastāvīgo pārstāvniecību Latvijā reģistrācija”.  Pēc noteikumu projekta spēkā stāšanās tiks nodrošināta šāda pakalpojuma veida izveidošana un tā ievietošana valsts pārvaldes pakalpojumu portālā Latvija.lv. |

Atbildīgā amatpersona M.Kalniņš

Valsts ieņēmumu dienesta

Nodokļu pārvaldes direktora vietnieks

67121786

[Martins.Kalnins@vid.gov.lv](mailto:Martins.Kalnins@vid.gov.lv)